tomron87/hebrew-wikipedia-sentences-corpus huggingface dataset:
הוא זכה בפרסי הבריט (פרס המוזיקה הבריטית) ב-1999 בקטגוריית "האלבום הטוב ביותר".
האלבום היה הראשון בתולדות הלהקה שהוקלט לחלוטין ללא מעורבותו של הליריקיסט והגיטריסט ריצ'י ג'יימס אדוארדס שנעלם בשנת 1995. עד ל-"Lifeblood" של 2004, זה גם היה הלהקה הכי פחות רוקיסטי ובעל מנגינות קליטות.
על הרקע המוזיקלי הרגוע למדי, קולו של ג'יימס דין ברדפילד בא לידי ביטוי יותר מאשר בכל אלבום אחר של הלהקה.
שם האלבום הוא ציטוט של חבר הפרלמנט הוולשי לשעבר הלייבור Aneurin Bevan.
הסינגל The Everlasting, שוחרר כסינגל ב-30 בנובמבר 1998, הכותרת לקוחה משיר של המשורר הוולשי פטריק ג'ונס, אחיו של הליריקיסט ובסיסט הלהקה, ניקי וייר.
השיר שימש גם בסרט "מה לעשות אם יש שריפה?"
הסינגל, "If You Tolerate This Your Children Will Be Next", יצא כסינגל ב-24 באוגוסט 1998. זהו הסינגל המצליח ביותר באלבום ואחד המצליחים בתולדת הלהקה.
השיר עוסק לכאורה במתנדבים הבינלאומיים במלחמת האזרחים בספרד ומציב את המסירות שלהם בניגוד לאדישות הפוליטית הנרחבת בשנות ה-90. השורה "אם אני יכול לירות בארנבות, אני יכול לירות גם בפשיסטים" מגיעה במקור מחקלאי וולשי שהצטרף לבריגדות הבינלאומיות במלחמת האזרחים בספרד.
בסרטון לשיר ניתן לשמוע דגימה של International המושמע על ידי מכונת תקליים.
הסרטון נסגר במילים "לאמנים גדולים אין מדינה".
הוא גם רומז לסיטואציה בין הליריקיסטים ניקי ווייר וריצ'י ג'יימס אדורארדס, שנחשבו לתאומים בלתי נפרדים מבחינה אמנותית ואישית, ולאחר היעלמותו של ג'יימס הכריע את תיל כמו צונאמי, הוא נאלץ ללמוד שוב לעבוד לבד.
שירים נוספים מהאלבום שלא יצאו כסינגלים הם (רשימה חלקית) "Born A Girl", הבוחן את סוגיות הזהות המגדרית של ניקי ווייר ("כן הלוואי שנולדתי ילדה/ ולא הבלגן הזה של גבר").
הכותרת באה מווינסטון צ'רצ'יל, שבכתבי העת שלו תיאר את הדיכאון שלו ככלב שחור היושב על כתפו.
השורה "כמו דרכו של קרליטו אין שלטי יציאה" מרמזת לסרט דרך של קרליטו, שבו גנגסטר לשעבר רוצה להתחיל חיים ממעמד הביניים, אך לא ניתן לתפוס אותו.
האלבום זכה לתשומת לב רבה גם בישראל והלהקה הוגדרה כ"להקת הבית" בידי תחנת גלגלצ.
"This Town" הוא סינגל של הזמר-יוצר האירי נייל הורן המופיע כסינגל המוביל באלבום האולפן הראשון שלו, Flicker.
השיר יצא ב-29 בספטמבר 2016 בהוצאת חברת התקליטים קפיטול רקורדס.
השיר נכתב על ידי נייל הורן, ג'יימי סקוט, מייק נידל ודן בייר, והופק על ידי גרג קורסטין.
נכון לספטמבר 2023, השיר הושמע למעלה מ-78 מיליון פעמים ביוטיוב, ולמעלה מ-817 מיליון פעמים בספוטיפיי.
אזורתאריךפורמטגרסהחברת תקליטיםהערותעולמי 29 בספטמבר 2016הורדת מוזיקהמקורית קפיטול רקורדס ארצות הברית 4 באוקטובר 2016 להיט רדיו עכשוויעולמי 18 בנובמבר 2016הורדת מוזיקהגרסת לייב 8 בדצמבר 2016מיני-אלבום רמיקסים
"This Love" הוא שיר של להקת ההבי מטאל האמריקאית פנטרה.
הוא פורסם לראשונה באלבום הנמכר ביותר של הלהקה, Vulgar Display of Power משנת 1992, ומאוחר יותר באלבום האוסף של הלהקה, גרסה חיה נכללה גם באלבום Official Live: 101 Proof.
השיר מתחיל בריף גיטרה עם אפקט, והשיר הופך במהרה לכבד יותר מדי פעם.
המתופף ויני פול אמר שהשיר עוסק במערכת יחסים שהסולן פיל אנסלמו היה בה בעבר.
"האהבה הזאת הייתה פחות או יותר הסיפור של מערכת יחסים שהוא היה בה, והוא ממש כעס על זה!".
"This Love" הוא אחד השירים המוכרים ביותר של הלהקה.
מגזין מטאל האמר דירג את השיר במקום ה-10 ברשימת 50 שירי פנטרה הטובים ביותר, וכתב כי הוא "מתחיל במצב יפה ואלגנטי לפני שהוא מתפרץ לקטטת ברים מטורפת של פזמון".
Loudwire דירגו את "This Love" במקום השביעי ברשימת 10 שירי פנטרה הטובים ביותר.
Guitar World דירגו את השיר במקום החמישי ברשימת 25 שירי פנטרה הטובים ביותר.
הקליפ לשיר "This Love" בוים על ידי קווין קרסלייק ומראה את הלהקה מנגנת על גג בלוס אנג'לס בזמן שעשן נע מעליהם.
בזמן הפזמון נראית הלהקה לסירוגין מנגנת על במה ועל גג הבניין.
בעלילת משנה, זנות מוצגת כאשר מספר זונות עושות פעילויות אקראיות (כגון פיתוי של גבר ועוד אחת מורידה פאה).
זה מגיע לשיאו כאשר זונה מסוימת נכנסת למונית אשר תפוסה על ידי גבר אחר, שמנסה לאנוס אותה.
מהרגעים האחרונים של הקליפ נראה שהיא הורגת אותו, כי היא נראית גוררת אותו מהמונית ומשאירה אותו בצד הדרך.
"Those Old Scientists" (בתרגום חופשי "המדענים הזקנים הללו") הוא הפרק השביעי בעונתה השנייה של הסדרה "מסע בין כוכבים: עולמות חדשים ומשונים".
הסדרה עוקבת אחרי עלילותיהם של הקפטן כריסטופר פייק וצוות ספינת החלל יו.אס.אס "אנטרפרייז" (NCC-1701) במאה ה-23, כשהם חוקרים עולמות חדשים ומבצעים משימות שונות בחלל, כעשור לפני עלילת הסדרה המקורית (1966–1969).
פרק זה הוא פרק קרוסאובר בין "עולמות חדשים ומשונים" ל"סיפונים תחתונים" (2020–2024) ובמסגרת עלילתו סג"ם בקט מארינר וסג"ם בראד בוימלר מ"סיפונים תחתונים" נשלחים אחורה בזמן ופוגשים את ה"אנטרפרייז" של פייק וצוותה, כשאלה מנסים לשלוח אותם חזרה לזמן שלהם.
את הפרק כתבו קתרין לין וביל וולקוף, והוא בוים על ידי ג'ונתן פרייקס.
אנסון מאונט, רבקה רומיין ואית'ן פק מגלמים את דמויותיהם של קפטן פייק, מספר אחת וספוק בהתאמה, יחד עם ג'ס בוש, כריסטינה צ'ונג, סליה רוז גודינג, מליסה נביה ובאבס אולוסאנמוקון.
עונתה השנייה של הסדרה הוכרזה בינואר 2022, ובמסגרת ההכרזה צוין כי בחודש יולי 2023 ישודר פרק קרוסאובר עם "סיפונים תחתונים" בו ישתתפו טואוני ניוסם (בקט מארינר) וג'ק קווייד (בראד בוימלר) שישחקו את הדמויות לראשונה בלייב אקשן.
נואל וולס, יוג'ין קורדרו וג'רי אוקונל חזרו לדובב את דמויות האנימציה של ד'וואנה טנדי, סאם ראת'רפרד וג'ק ראנסום בהתאמה.
מייק מקמהן, יוצר "סיפונים תחתונים", היה מעורב בהפקת הפרק, וסטודיו טיטמאוס שאחראי על האנימציה ב"סיפונים תחתונים", סיפק את האנימציה גם עבור הפרק הזה.
הפרק שודר לראשונה ב-22 ביולי 2023 במסגרת אירועי קומיק-קון, סן דייגו, והופץ בשירות פרמאונט+ בהמשך אותו היום.
לפרק היו נתוני צפייה גבוהים והקהל אהב אותו.
הפרק קיבל ביקורות חיוביות בדגש על הצלחתו לאחד בין הסגנונות השונים של "עולמות חדשים ומשונים" ו"סיפונים תחתונים", על כך שלקח את סיפורי הדמויות ברצינות למרות היותו פרק קומי, ועל הצלחתם של קווייד וניוסם לעבור מדיבוב דמויות מצוירות לשחק את הדמויות בלייב אקשן.
הפרק היה מועמד לפרס הוגו, והגיע למקום השני.
במאה ה-24, משלחת מספינת החלל "סריטוס" מגיעה לכוכב קרולמות' לטובת ביצוע בדיקה שגרתית של פורטל עתיק.
בוימלר מציין בהתלהבות שהפורטל התגלה על ידי ספינת החלל "אנטרפרייז" (NCC-1701) בהנהגתו של קפטן כריסטופר פייק, טנדי מתעקשת שהפורטל התגלה על ידי ספינת מחקר מדעית אוריונית, ושהיא נצר לאחת הקצינות בספינה.
כשבוימלר הצטלם ליד הפורטל, הוא הופעל בפתאומיות, ובוימלר נשאב אל המאה ה-23, שם הוא פוגש בצוות ה"אנטרפרייז" המקורית.
בעוד הצוות מנסה למצוא דרך לשלוח את בוימלר בחזרה למאה ה-24, בוימלר הנרגש מהשהות לצד הדמויות ההיסטוריות מנסה ללא הצלחה שלא לחלוק מידע לגבי העתיד.
לפתע מגיעה למקום ספינה אוריונית ובוימלר משכנע את פייק שמדובר בספינת מחקר שלא מהווה איום, אך הספינה משגרת את הפורטל אל סיפונה וממהרת לברוח מהמקום בעזרת קפיצת עיוות.
בוימלר מסייע לצוות לאתר את האוריונים, והם מחליפים את הפורטל בתבואה שהייתה מיועדת למושבה שסובלת מרעב.
צוות ה"אנטרפרייז" מחזיר את הפורטל לקרולמות', אך לפני שבוימלר מצליח לחזור למאה ה-24, סג"ם מארינר מגיעה אף היא דרך הפורטל למאה ה-23 במטרה לחלץ את בוימלר, ומביאה לכך שאספקת הכוח של הפורטל נגמרת.
בוימלר וספוק לא מצליחים ליצור עוד ממקור הכוח של הפורטל, היסוד הנדיר הורוניום, בעוד מארינר מגלה שניוטה אוהורה, האלילה שלה, ממוקדת מדי בעבודה, וזקוקה לעזרה בהירגעות.
פליה, המהנדסת הראשית של ה"אנטרפרייז", מספרת לבוימלר שהתבואה שהחליפו תמורת הפורטל היא חסרת תחליף, ובוימלר מלא החרטה מנסה ליצור קשר עם האוריונים במטרה להשיג אותה מחדש.
הוא ומארינר נעצרים ומשוחחים עם פייק.
במהלך השיחה נזכר בוימלר שה"אנטרפרייז" הראשונה (NX-01) הייתה עשויה מהורוניום, ושעל פי המסורת חלק ממנה נכלל בבניית ה"אנטרפרייז" הנוכחית.
על פני השטח של קרולמות' מתעמתים קציני צי הכוכבים עם האוריונים שקיבלו את המסר של בוימלר.
פייק מסביר את הסיטואציה ובוימלר מעדכן את הנוכחים שבעתיד האוריונים לא נתפשים עוד כפיראטים ללא כבוד, וכי אחת מחברותיהם הטובות היא אוריונית.
פייק מבקש את התבואה בחזרה ובתמורה מציע לתת את הקרדיט על גילוי הפורטל למדענים האוריונים.
הקפטן האוריוני מסכים בשמחה, ובוימלר ומארינר שבים למאה ה-24.
המפיק בפועל, אלכס קורצמן, דמיין את "מסע בין כוכבים: עולמות חדשים ומשונים", ספין אוף ל"מסע בין כוכבים: דיסקברי" (2017–2024), כסדרה המשכית שתמלא את החלל העלילתי בין עונתה השנייה של "דיסקברי" לתאונה שגרמה לפציעתו של קפטן כריסטופר פייק כפי שתואר בפרק הכפול "The Menagerie" בסדרה המקורית.
בדצמבר 2021 עדכן ג'ונתן פרייקס, ששיחק בסדרות רבות בזיכיון וביים מספר פרקים, כי הוזמן לביים פרק בעונתה השנייה של "עולמות חדשים ומשונים".
חודש לאחר מכן הכריז שירות פרמאונט+ רשמית על עונה שנייה לסדרה, עוד בטרם שודרה עונתה הראשונה.
מפיקי העל של הסדרה, הנרי אלונסו מאיירס ועקיבא גולדסמן התחייבו שהסדרה תימשך במתכונתה האפיזודית, ואמרו שיסכנו את הכל במטרה להכניס לעונה השנייה פרקים מסוגות שונות.
גולדסמן הוסיף שבעונה השנייה הם לקחו לעצמם חופש אומנותי רחב, וביצעו מהלכים עלילתיים שלא נראו בזיכיון קודם לכן.
בדצמבר 2021 רמז קורצמן שיש סיכוי לקרוסאובר בין שתיים מסדרות הזיכיון שהוא מפיק, אם יימצא אפיק עלילתי שיצדיק זאת.
עד אז היו קרוסאוברים בין סדרות "מסע בין כוכבים" נדירים, והתמקדו בדרך כלל בדמות בודדת שהופיעה כאורחת בסדרה אחרת.
במהלך פאנל "מסע בין כוכבים" במסגרת קומיק-קון, סן דייגו שנערך ביולי 2022, הודיע כוכב הסדרה אנסון מאונט שבמהלך העונה השנייה יהיה פרק קרוסאובר עם סדרת האנימציה הקומית "מסע בין כוכבים: סיפונים תחתונים".
שמו של הפרק, "Those Old Scientists", הוא אזכור לבדיחה שהופיעה באחד מפרקי "סיפונים תחתונים" ומסבירה מדוע קציני התקופה בסדרה מתייחסים לתקופת הסדרה המקורית (The Original Series, המקוצרת בקרב מעריצי הסדרה ל-TOS) בראשי התיבות TOS.
הפרק נכתב על ידי קתרין לין, כותבת בשתי הסדרות, וביל וולקוף, ובוים על ידי פרייקס, שנמנע ממנו לביים פרק בעונה הראשונה עקב מגפת הקורונה, שפגעה בלוחות הזמנים שלו שהתנגשו עם הסדרה "מסע בין כוכבים: פיקארד" בה הופיע וביים.
פרייקס האמין שנבחר לביים את "Those Old Scientists", שהיה הפרק ה-222 בו היה מעורב בזיכיון, בשל תפקיד אורח כקפטן ויליאם רייקר שגילם בסיפונים תחתונים, ובשל העובדה שההיסטוריה הארוכה שלו עם הזיכיון הפכה אותו למומחה שיוכל להתמודד עם כמות הידע ההיסטורי הקשור לזיכיון שמופיע בפרק.
יוצר התוכנית, מייק מקמהן, סיפר שהיה מעורב עמוקות ביצירת הפרק.
הוא ציין גם שסייע ללא קרדיט ביצירת הפרק "Spock Amok" בעונה הראשונה של הסדרה, ושצוות "עולמות חדשים ומשונים" נהנה לעבוד איתו.
כשהפרק הוצע למקמהן, הוא נתן הציע כמה הצעות כדי שהפרק ייתן תחושה של "סיפונים תחתונים".
מקמהן ציין שעבר על הדיאלוגים מספר פעמים, והיה מעורב בתהליך עריכת הפרק.
גולדסמן חשב בתחילה שהפרק יהיה פשוט כך שדמויות מ"סיפונים תחתונים" פשוט יגיעו להתארח בפרק, אך הכותבים גילו שלא פשוט לאחד בין הסגנונות השונים של שתי הסדרות.
המטרה הייתה לא להפוך את הפרק לפרק של "סיפונים תחתונים" בלייב אקשן.
מאיירס ציין שצופים שלא הכירו את "סיפונים תחתונים" עדיין הבינו את הפרק, אך אלה שהכירו את הסדרה העריכו את הפרטים אליהם התייחסו במהלך הקרוסאובר.
בפרק, דמויותיהם של בקט מארינר ובראד בוימלר מ"סיפונים תחתונים" חוזרות אחורה בזמן, מהמאה ה-24 למאה ה-23, ומגיעות ליו.אס.אס "אנטרפרייז" (NCC-1701) תחת פיקודו של קפטן פייק.
התוכנית המקורית הייתה להתמקד בדמותו של בוימלר, עם תפקיד קטן יותר למארינר, אך התוכנית שונתה לאור הערות ממקמהן והמפיקים בפועל.
בגרסה הסופית בוימלר מגיע לעבר ראשון, ונפגש עם קציני ה"אנטרפרייז".
פרייקס סיפר ש"חלבו את כל אלמנט הדג מחוץ למים", ואז מצטרפת אליו מארינר במטרה לנסות לחלץ אותו מהעבר, ומוסיפה אנרגיה חדשה לסיטואציה.
עבור שתי הדמויות המפגש עם פייק והצוות מהווה מפגש עם גיבוריהן ההיסטוריים.
פרייקס ציין שהצלחת הפרק נובעת לדעתו מהאיזון בין הטירוף של "סיפונים תחתונים" עם סצנות שכוללות הבנה עמוקה יותר של הדמויות באמצעות סצנות הכוללות רגעים רגשיים, מודעים לעצמם ומעורבים של הדמויות.
בין הסצנות המדוברות הודגשה הסצנה שבה פולט בוימלר בפני כריסטין צ'אפל בטעות מידע מהעתיד, הגורם להשלכות משמעותיות על יחסיה עם ספוק בהמשך הסדרה.
אנסון מאונט, אית'ן פק ורבקה רומיין מככבים בסדרה בתפקידיהם כקפטן כריסטופר פייק, קצין המדע ספוק והקצינה הראשונה מספר אחת בהתאמה.
ג'ס בוש בתפקיד האחות כריסטין צ'אפל, כריסטינה צ'ונג כקצינת הביטחון הראשית לא'אן נוניאן-סינג, סליה רוז גודינג כצוערת ניוטה אוהורה, מליסה נביה כקצינת ההיגוי אריקה אורטגס, ובאבס אולוסנמוקון כד"ר ג'וזף מ'בנגה.
עם ההכרזה על הפרק נמסר כי טואוני ניוסם וג'ק קווייד ישובו לגלם את תפקידיהם כבקט מרינר ובראד בוימלר.
קווייד הבהיר זמן קצר לאחר מכן כי בפרק ישולבו אלמנטים מונפשים, אך הוא וניוסם יופיעו בעיקר בלייב אקשן, ויגלמו את דמויותיהם תוך אינטראקציה עם צוות השחקנים של "עולמות חדשים ומשונים", זאת בניגוד לשילוב של דמויות מונפשות ודמויות חיות באותן סצנות כפי שנעשה לדוגמה בסרט "מי הפליל את רוג'ר ראביט" (1988).
נואל וולס, יוג'ין קורדרו וג'רי אוקונל שבו לגלם את תפקידיהם מ"סיפונים תחתונים", ד'וואנה טנדי, סאם ראת'רפרד ו־ג'ק ראנסום בסצנות מונפשות.
היוצר מייק מקמהן ציין כי הכוונה הייתה לשלב שחקנים נוספים מ"סיפונים תחתונים" בלייב אקשן, אך אילוצי לוחות זמנים אפשרו זאת רק עבור קווייד וניוסם.
במהלך הפרק משמיעה דמותו של רנסום "הערה חצי וולגרית" בנוגע למשיכתו למספר אחת, כרמז לכך שאו'קונל ורומיין נשואים במציאות.
בנוסף מתארחים בפרק גרג בריק בתפקיד קפטן האוריונים האר קאראס, וקרול קיין בתפקידה החוזר כמהנדסת ה"אנטרפרייז" - פליה.
ניוסם וקווייד היו שותפים לגיבוש המראה של דמויותיהם בגרסת הלייב אקשן.
ניוסם סברה כי למרינר צריך להיות "שיער מתולתל מלא", ועבדה עם המאפרת סקוטיה בויד על האייליינר המזכיר כנפיים של הדמות.
באשר לבוימלר, ששיערו סגול, קווייד שקל לצבוע את שיערו, אך הזמן שעמד לרשותו היה מוגבל בשל התחייבויות אחרות, והוא גם לא רצה לחשוף את הקרוסאובר מוקדם מדי באמצעות זיהויו בטורונטו עם שיער סגול.
על הסט נבחנו מספר פאות בגוונים שונים של סגול, ובהן אחת שעברה בדיקות מצלמה רבות והייתה "קצת יותר סגולה וקריקטורית".
קווייד השווה אותה לדמויות מאנימה.
לבסוף הוחלט על פאה בגוון "מעט יותר מעודן וריאליסטי" של סגול.
המדים של "סיפונים תחתונים" שוחזרו ללייב אקשן על ידי מעצבת התלבושות של "עולמות חדשים ומשונים", ברנדט קרופט.
נעשה שימוש באותו בד כמו במדי צי הכוכבים האחרים בסדרה, אך הוחלט שלא להוסיף פרטי מיקרו-הדפסה, כפי שנעשה במדים האחרים, כדי להתאים יותר לעיצוב הפשוט והשטוח המופיע ב"סיפונים תחתונים".
הבד חופה בניאופרן כדי להעניק למדים מראה חלק יותר.
נעשה שימוש בגוון אדום כהה יותר מזה שנראה ב"סיפונים תחתונים", על מנת ליצור פחות ניגוד בינם לבין מדי צי הכוכבים האחרים בפרק.
פרטים שקרופט שמרה מ"סיפונים תחתונים" כללו מכנסיים בצבע פחם, סמל צי הכוכבים על סוליות הנעליים, והסגנון הבלתי־רשמי יותר של מרינר, עם שרוולים מופשלים וגומייה בשיער.
היוצר מייק מקמהן נשאל לדעתו על התלבושות ואישר את עיצובן.
גם ג'ונתן פרייקס, שלו ניסיון רב בלבישת מדי צי הכוכבים בהפקות קודמות של "מסע בין כוכבים", הביע את דעתו בנושא.
קווייד סיפר כי מדידת המדים לראשונה הייתה חוויה סוריאליסטית, ואילו ניוסם ציינה כי התחושה הייתה שהם "באמת חלק מצי הכוכבים".
צילומי העונה החלו בפברואר 2022 באולפני CBS Stages Canada במיסיסוגה, אונטריו.
ג'ונתן פרייקס הגיע לטורונטו במהלך השבוע של 4 באפריל כדי להתחיל בעבודתו.
מעבר להיכרותו עם הטון של "סיפונים תחתונים", פרייקס ביים בעבר את מאונט, פק ורומיין בעונה השנייה של "דיסקברי", ולכן הכיר היטב את צוות השחקנים המרכזי של "עולמות חדשים ומשונים".
הפקת העונה הסתיימה ב-1 ביולי.
ההפקה נאלצה להתמודד עם אילוצי לוחות זמנים של קווייד, בשל השתתפותו בסדרת הטלוויזיה "הבנים" ובסרט "אופנהיימר" (2023), ושל ניוסם בשל עבודתה בסדרה "כוח החלל" (2020–2022).
פק ציין כי לוח הזמנים של צילומי שתי העונות הראשונות של "עולמות חדשים ומשונים", שהתקיימו כמעט ברצף והושפעו ממגפת הקורונה, היה "אינטנסיבי ומתיש".
לדבריו, הצטרפותם של קווייד וניוסם הביאה עמה "אנרגיה רועשת ומהנה" שאותה העריך במיוחד.
ניוסם השתמשה בביטוי "פצצת כאוס", והודתה כי שברה בטעות מספר פריטים בתפאורות ה"אנטרפרייז", לאחר שלא הצליחה להתאפק מלגעת בהם.
פק וקווייד נפגשו שנים קודם לכן בכנס "דרגון קון", והתחברו סביב הרקע המשותף שלהם כשחקנים בני משפחות הוליוודיות מפורסמות.
פק הביע התרגשות מהצטרפותו של קווייד לסדרה וציין כי הם "הסתדרו מצוין", מה שהוביל לכינוי "ספוימלר" (Spoimler) על הסט.
המקבילה עבור ניוסם הייתה מערכת יחסים שכונתה "מרהורה" (Marhura) עם גודינג, לאחר שהביעה עניין לראות את מרינר מקיימת אינטראקציה עם אוהורה.
מקמהן שמע מהשחקנים כי פרק הקרוסאובר היה "החוויה הכי מהנה שהייתה להם", והביע צער על כך שלא התאפשר לו לבקר בסט.
הוא הביע עניין ביצירת קרוסאובר נוסף, ופרייקס הוסיף כי הדיונים בנושא החלו מיד עם סיום הצילומים.
קווייד צפה בפרקים של "סיפונים תחתונים" כדי להבטיח שהוא משחזר נאמנה את תנועותיו ומחוותיו של בוימלר המונפש, ובהן ההליכה המהירה הייחודית שלו, בעוד שניוסם בחרה פשוט להתנהג כעצמה, מאחר שכך היא מגלמת גם את הגרסה המונפשת של מרינר.
קווייד ציין כי התרגש במיוחד לעבוד תחת בימויו של פרייקס, ותיאר זאת כחוויית "מטא", בהתחשב בכך שבוימלר הוא מעריץ של רייקר ואף עבד תחתיו זמנית ב"סיפונים תחתונים".
פרייקס ציין כי המפיקים אפשרו לקווייד ולניוסם לאלתר על הסט - דבר נדיר בהפקות לייב אקשן של "מסע בין כוכבים", אך כזה שהיו מורגלים בו במהלך הקלטות "סיפונים תחתונים".
קווייד אמר כי גישתו לאלתור בפרק הייתה לבקש סליחה ולא רשות.
ניוסם אילתרה שורה שבה היא מביעה הפתעה מכך שספוק הוא "חתיך", רגע שפרייקס תיאר כאחד המצחיקים ביותר בפרק.
היא גם אילתרה שורה המסבירה אחת מהבדיחות של מרינר, אשר פרייקס הציע להעביר לפק.
בסצנה שבה פייק משוחח עם בוימלר ומרינר על התאונה העתידית שלו, הקפידה ניוסם שלא להיראות יכולתנית כאשר חיקתה את הכיסא שבו משתמש פייק בסדרה המקורית.
לאחר שהתרשם מיכולות האלתור של ניוסם במהלך הצילומים, שכר קורצמן את שירותיה כתסריטאית בסדרה "מסע בין כוכבים: האקדמיה".
מייק מקמהן היה מעורב ביצירת הסצנות המונפשות בפרק, שנעשו תוך שימוש באותו צוות אנימציה ובאותו סגנון חזותי של "סיפונים תחתונים"; את האנימציה לסדרה מספק אולפן האנימציה העצמאי טיטמאוס, בסגנון המשקף את המראה של סדרות מסוגת קומדיית אנימציה בפריים טיים כגון "משפחת סימפסון" (1989–הווה).
מקמהן שימש גם כבמאי של שחקני הדיבוב.
בנוסף לסצנות מונפשות עם דמויות "סיפונים תחתונים", כולל הפרק סצנה מסכמת שבה אנשי צוות ה"אנטרפרייז" מוצגים באנימציה בסגנון "סיפונים תחתונים", ומשוחחים על תחושת היותם "דו־ממדיים" לאחר שתיית קוקטיילים שמרינר הציגה בפניהם.
הפרק כלל גם גרסה חדשה של רצף הפתיחה של הסדרה, המונפשת בסגנון "סיפונים תחתונים" וכוללת מספר ביצי פסחא המתייחסות לסדרת האנימציה, ובהן יצור חלל הנראה אוכל את ה"סריטוס" בכתוביות הפתיחה של "סיפונים תחתונים".
מקמהן סבר כי חבל שהקרוסאובר הוכרז מראש, במקום להפתיע את הצופים באמצעות מעבר ישיר לסצנה מונפשת עם דמויות "סיפונים תחתונים".
התסריט המקורי כלל הופעה מונפשת של סהלאט - יצור דמוי דוב מכוכב הלכת וולקן — אשר הופיע לראשונה בסדרת האנימציה (1973–1974), אך קטע זה הוסר מהגרסה הסופית.
הפרק השביעי בעונתה השנייה של "עולמות חדשים ומשונים" אמור היה להיות משודר בארצות הברית ב-27 ביולי 2023 בשירות הסטרימינג פרמאונט+, ובארצות נוספות בהן השירות זמין.
בסופו של דבר שודר הפרק במלואו ב-22 ביולי 2023 בפני הקהל בפנל של הסדרה בקומיק-קון, סן דייגו, והפרק יצא לשירות הסטרימינג בהמשך אותו היום.
הפרק, כמו שאר פרקי העונה השנייה, יצא ב-5 בדצמבר 2023 בארצות הברית גם בפורמט DVD, בלו-ריי ואף במהדורת סטילבוק (Steelbook) מוגבלת.
אתר המדרוג "Whip Media" דירג את הפרק במקום השני ברשימת התכנים המקוריים הנצפים ביותר בשבוע שהסתיים ב-23 ביולי, אחרי פרק בסדרה "פלישה סודית" של דיסני+.
הייתה זו עלייה של שני מקומות מהמקום הרביעי בשבוע שקדם לו.
על פי מדרוג הסטרימינג של מדד נילסן הסדרה הייתה במקום העשירי ברשימת הסדרות המקוריות בשירותי הסטרימינג בשבוע שהסתיים ב-23 ביולי, עם 324 מיליון דקות צפייה.
באתר המדרוג "JustWatch" לא הגיעה הסדרה לאחד מעשרת המקומות הראשונים באותו השבוע.
מספר מבקרים ציינו כי מדובר בפרק שהציפייה לו הייתה גבוהה במיוחד.
אתר Rotten Tomatoes דיווח על ציון של 100% על בסיס שש ביקורות מבקרים, ודירוג ממוצע של 9.4 מתוך 10. הפרק הושווה באופן חיובי לפרק "Trials and Tribble-ations" (1996), מהסדרה "חלל עמוק 9" (1993–1999), שכלל קרוסאובר עם הסדרה המקורית.
קית' ר' א' דקנדידו ממגזין "Reactor" שיבח את "Those Old Scientists" כאחד מפרקי הקרוסאובר הטלוויזיוניים הטובים אי פעם, וציין כי הוא פועל היטב הן כפרק של "עולמות חדשים ומשונים" והן כפרק של "סיפונים תחתונים", ובו בזמן מהווה גם "פשוט פרק מצוין בזיכיון.
סקוט קולורה מ-"IGN" תיאר את הפרק כ"קלאסיקה מיידית", וציין כי הוא מצליח לאזן בין הטונים של שתי הסדרות מבלי לפגוע באף אחת מהן.
לדבריו, הישג זה נובע מבימויו של פרייקס ומהיכולת של "עולמות חדשים ומשונים" להיות גמישה מבחינה סגנונית.
גם אדם ב' וארי ממגזין וראייטי ציין כי הפרק משלב בהצלחה את הטונים של שתי הסדרות, והוסיף כי פרייקס לא מאפשר לפרק להתדרדר לריצוי מעריצים, או להיסחף לשטותיות.
קית' פיפס מהאתר "Vulture" העניק לפרק ארבעה כוכבים מתוך חמישה, וציין כי מיזוג שתי הסדרות נעשה "בקלות מרשימה".
לייסי באוגר מ-"Den of Geek" שיבחה את הפרק כאחד הטובים בעונה והעניקה לו ארבעה וחצי כוכבים מתוך חמישה.
לדבריה, מדובר ב"הרפתקת מסע בזמן מיושנת ומצחיקה להפליא, שלא אמורה לעבוד כלל — אך בהחלט כן".
דארן מוני ממגזין "The Escapist" היה מסויג יותר, ותיאר את הפרק כחינני אך כ"עסקים כרגיל" עבור שתי סדרות שמגלות נוסטלגיה לזיכיון.
מוני סבר כי "Trials and Tribble-ations" היווה סטייה משמעותית יותר עבור "חלל עמוק 9" מאשר "Those Old Scientists" מהווה עבור "עולמות חדשים ומשונים" או "סיפונים תחתונים".
באתר גיזמודו, שיבח ג'יימס ויטברוק את האופן שבו הקרוסאובר משמש כפרשנות מטא "עולמות חדשים ומשונים" ודמויותיה.
לדבריו, למעריצי "מסע בין כוכבים" היו ציפיות לאופן שבו יוצגו פייק וצוותו בסדרה, בהתבסס על ההיסטוריה שלהם בזיכיון, אך "עולמות חדשים ומשונים" הציבה מולם את המציאות שלפיה הגרסאות של הדמויות שאנו רואים כעת על המסך אינן אותן דמויות.
"עליהן להגיע לשם - להתנסות, לפקפק, להתגבר ולצמוח כבני אדם", והפרק מראה כיצד גם בוימלר ומרינר מגיעים למסקנה דומה כאשר הם פוגשים גרסאות של צוות ה"אנטרפרייז" שאינן תואמות את ציפיותיהם.
פיפס ציין כי הפרק מתייחס ברצינות לקווי העלילה של כמה מדמויות "עולמות חדשים ומשונים", על אף הטון הקליל וההומוריסטי הכללי.
הוא הדגיש את הסצנה ה"שוברת לב" של צ'אפל, שבה היא לומדת שמערכת היחסים שלה עם ספוק היא זמנית.
דקנדידו ובאוגר הדגישו אף הם רגע זה, ושיבחו את ג'ס בוש על הופעתה בסצנה.
באוגר ציינה כי בוש "בדרך כלל מצוינת כצ'אפל, אך הסצנות הקצרות שלה השבוע הן מהטובות ביותר שלה עד כה".
באוגר שיבחה גם את השפעת הקרוסאובר על תפיסתו של פייק את עתידו, וציינה כי הוא זוכה ל"רגע מוזר אך מלא תקווה" כאשר הוא חוגג את יום הולדתו עם הצוות.
דקנדידו ציין כי החלק האהוב עליו בפרק היה גרסת האנימציה החדשה של כתוביות הפתיחה.
באוגר ומוני הדגישו אף הם את הכתוביות, ותיארו אותן כיפות ומונפשות היטב.
אלכס קרנץ מ-"The Verge" ציין כי קווייד וניוסם עברו ללייב אקשן בצורה חלקה.
פיפס הוסיף כי המעבר מאנימציה ללייב אקשן עבור בוימלר ומרינר הוקל הודות לכך שקווייד וניוסם דומים "מעבר לדמיון מקרי בלבד" לדמויותיהם.
מוני סבר כי מעבר זה היה החלק הטוב ביותר בפרק, וציין כי "האיפור והתלבושות של קווייד נהדרים, ואינם חוששים להיראות מעט מגוחכים בלייב אקשן.
הופעתו של קווייד טובה, נדיבה ומלאת מחויבות - במיוחד במאמציו לשחזר את הכוריאוגרפיה המונפשת של בוימלר".
באוגר ציינה כי קווייד לא זכה למספיק הערכה על עבודת הדיבוב שלו ב"סיפונים תחתונים", וכי היא מצאה אותו "מקסים לחלוטין" בגרסת הלייב אקשן.
לדבריה, ניוסם היא "כדור הרס פטפטן ומהיר דיבור כאן בדיוק כפי שהיא בגרסת האנימציה".
דקנדידו מצא כי אישיותה של מרינר פחות מעצבנת בלייב אקשן מאשר באנימציה.
הפרק דורג במקום ה-16 ברשימת "25 פרקי הטלוויזיה הטובים ביותר של 2023" של האתר "Mashable".
פרייקס (הבמאי) לין וולקוף (התסריטאים) היו מועמדים לפרס הוגו להצגה הדרמטית הקצרה הטובה ביותר, והגיעו למקום השני.
שנה פרס קטגוריה מועמדות תוצאה מקורות 2024 פרס הוגו ההצגה הדרמטית הקצרה הטובה ביותר הפרק Those Old Scientistsמקום שני
(; בתעתיק לעברית: יוֹקוּ וַקַרַנַאי קֶרֶדוֹ אִיסֶקַאי נִי טֶנְסֵי שִׁיטֵיטַה יוֹ דֶסוּ; בתרגום מילולי: אני לא כל כך הבנתי, אבל נראה שנולדתי מחדש בעולם אחר) היא סדרת רומני רשת (Web novel ) יפנית מסוגת הפנטזיה והאיסקאי, שנכתבת בידי הסופר היפני "אשי" (あし) ומאויירת בידי המאייר היפני "קאאומין" (カオミン).
סדרת הרומני הרשת מפורסמת החל ממאי 2017 באתר "Shōsetsuka ni Narō" המיועד לפרסום יצירות ונובלות של משתמשים.
הזכויות לסדרה נקנו בידי חברת ההוצאה לאור היפנית Kodansha והחל מפברואר 2019 היא החלה להוציא לאור את הסדרה כסדרת לייט נובלים (רומנים פיזיים).
עיבוד למאנגה, אשר מאויירת על ידי המאנגקה קייאקי אוצ'יאוצ'י, החל להתפרסם במגזין "Suiyōbi no Sirius" החל מאוקטובר 2019.
נכון לדצמבר 2025, פורסמו 175 פרקים לסדרת רומני הרשת, לסדרת הלייט נובלים יצאו לאור 6 כרכים ולסדרת המאנגה יצאו לאור 29 כרכים.
רן, ילדה יתומה בת 12, נמכרה לעבדות.
בדרכה ל-"ביתה" החדש, כאשר היא נוסעת בכרכרה, מתרחשת תאונה והיא נזכרת בחייה הקודמים.
רן למעשה הייתה חוקר יפני בשנות ה-30 לחייו, שנהרג לאחר תאונה ונולד מחדש בתור רן בעולם הנוכחי.
כרכים מספר כרך תאריך הוצאה לאור ביפנית מסת"ב יפני 1 1 בפברואר 2019 פרקים 1–43
סדרת רומני הרשת כמו כן עובדה לסדרת מאנגה מאת קייאקי אוצ'יאוצ'י והחלה להתפרסם במגזין "Suiyōbi no Sirius" החל מ-9 באוקטובר 2019. כרך הטנקובון הראשון יצא לאור ב-9 באפריל 2020 ונכון לדצמבר 2025, פורסמו בסך הכל 29 כרכי טנקובון של המאנגה.
באמריקה הצפונית, המאנגה מופצת על ידי Seven Seas Entertainment , שהחלה להוציא לאור את התרגום באנגלית ב-7 ביוני 2022.
נכון לאוגוסט 2025, הסדרה מכרה למעלה מ-3.65 מיליון עותקים בסך הכל.
This Music May Contain Hope (בעברית: "מוזיקה זו עשויה להכיל תקווה") הוא האלבום האולפן השני של הזמרת-יוצרת הבריטית ריי.
האלבום יצא לאור ב-27 במרץ 2026, על ידי חברת התקליטים Human Re Sources.
ב-28 ביוני 2025, ביצעה ריי שני שירים שלא יצאו במהלך הופעתה בפסטיבל גלסטונברי, כולל "Where Is My Husband!".
השיר יצא רשמית ב-19 בספטמבר 2025, כסינגל המוביל מאלבומה החדש.
בינואר 2026, השיר הגיע לראש מצעד הסינגלים הבריטי, והפך ללהיט השני של הזמרת שהגיע למקום הראשון בממלכה המאוחדת.
האלבום הוכרז ב-22 בינואר 2026, דרך פלטפורמות המדיה החברתית של ריי.
ההכרזה הגיעה שעות ספורות לפני תחילת סיבוב ההופעות שלה "This Tour May Contain New Music", שנועד לקידום האלבום.
+ תאריכי יציאות לאור ופורמטים עבור This Music May Contain Hopesאזורתאריך יציאהפורמטחברת תקליטיםמקורכלל העולם27 במרץ 2026הורדה דיגיטלית • הזרמת מוזיקה • תקליטור • תקליט • קלטת שמע Human Re Sources
Thriller (בעברית: מותחן) הוא אלבום האולפן השישי של הזמר והיוצר מייקל ג'קסון שיצא ב-1982.
הוא האלבום הנמכר ביותר בכל הזמנים, עם מכירות שמוערכות בין 65 מיליון ל-127 מיליון עותקים.
האלבום הגיע למקום הראשון במצעד האלבומים של ארצות הברית, בילבורד 200, ושהה שם במשך 37 שבועות לא רצופים מתוך 122 שבועות במצעד.
כמו כן, הוא הגיע למקום הראשון במספר רב של מדינות, ביניהן בריטניה, גרמניה, צרפת, איטליה ואוסטרליה.
שבעה מתשעת השירים באלבום שוחררו כסינגלים והגיעו לעשירייה הראשונה של מצעד הבילבורד האמריקאי.
האלבום שבר את שיא זכיות פרסי הגראמי עם זכייה בשמונה פרסי גראמי בשנת 1984 ונכנס להיכל התהילה של גראמי בשנת 2008. האלבום זכה בפרס גראמי לאלבום השנה.
Thriller הפך את ג'קסון לזמר הפופ הבולט ביותר של המאה וגרם לו לשבור את מחסומי הגזענות כאשר הופיע תכופות בערוץ ה-MTV.
האלבום הוא אחד האלבומים הראשונים בו הופקו וידאו קליפים ככלי לקידום מכירות.
הווידאו-קליפ לשיר Thriller הוא אחד הווידאו קליפים שבהם הושקע סכום הכסף הגדול ביותר אי פעם, הגדול ביותר בזמנו ואורכו 14 דקות (אודות הקליפ ב-IMDb).
הווידאו קליפ זכה לשימור עולמי ונכנס לארכיון האמריקאי הלאומי לסרטים, קלטות ותוכניות טלוויזיה של ספריית הקונגרס בארצות הברית.
באוקטובר 2001, יצאה לאלבום גרסה מיוחדת הכוללת ראיונות עם קווינסי ג'ונס ורוד טמפרטון, שיר דמו ושיר חדש.
האלבום דורג במקום 20 ברשימת "500 האלבומים הגדולים בכל הזמנים" של מגזין הרולינג סטון בשנת 2003. ובשנת 2020, במקום ה-12 ברשימה זו.
בשנת 2008, כ-25 שנה לאחר יציאת האלבום, האלבום יצא לאור מחדש כ-"Thriller 25", הכולל רמיקסים וגרסאות כיסוי של אמנים מובילים.
האלבום הקודם של ג'קסון, Off the Wall, זכה לביקורות חיוביות ולהצלחה מסחרית עם מכירות של למעלה מ-20 מיליון עותקים ברחבי העולם.
השנים בין שני האלבומים היוו תקופת מעבר עבור ג'קסון, תקופה בה עצמאותו גדלה.
ג'קסון גילה למנהלו ועורך דינו, ברנקה, שברצונו להיות האמן הגדול והרווחי ביותר בתעשייה.
ג'קסון התאכזב כאשר כתב מגזין הרולינג סטון סירב לפנייתו לכתוב עליו כתבה ומסר לו שכתבות על אפרו-אמריקנים לא מוכרות עיתונים.
להקלטת אלבומו השישי, חזר ג'קסון לעבוד עם המפיק קווינסי ג'ונס, שהפיק לו את אלבומו הקודם.
הם עבדו ביחד על 30 שירים ומתוכם תשעה נבחרו להיכלל באלבום.
Thriller הוקלט באולפני "ווסטלייק" שנמצאים בלוס אנג'לס, קליפורניה עם תקציב הפקה של 750,000 דולר.
בניגוד לאמנים אחרים, ג'קסון לא כתב את השירים על נייר אלא שר אותם לרשמקול.
בעת ההקלטה, היה שר מהזיכרון.
ג'קסון וג'ונס היו נחושים להפיק שיר רוק שיפנה לכל הטעמים המוזיקליים וחיפשו במשך שבועות גיטריסט לשיר "Beat It", עד שמצאו את אדי ואן הלן מלהקת ואן הלן.
כשרוד טמפרטון כתב את השיר "Thriller", הוא בתחילה רצה לקרוא לשיר "Starlight" או "Midnight Man" אך בחר ב-"Thriller" כיוון שחשב שהוא בעל פוטנציאל מסחרי יותר.
ג'ונס, אשר רצה להביא שחקן מפורסם שידקלם את מילות השיר הסוגרות את השיר, הביא לבסוף את השחקן וינסנט פרייס שהיה מיודד עם אשתו של ג'ונס.
הדמו של השירים שהוקלטו על ידי ג'קסון ולא נכללו באלבום, הכוללים את "Carousel" (נכתב על ידי מייקל סבלו), "Nite Line" (נכתב על ידי גלן באלארד), "Trouble" (נכתב על ידי טרי בריטן, ביל ליבסי וסו שיפרין) ו-"Hot Street" (נכתב על ידי רוד טמפרטון), דלפו לאינטרנט.
לדברי סטיב יואי מאתר Allmusic,Thriller מלטש את החוזק של אלבומו הקודם של ג'קסון, Off the Wall: שירי הדאנס והרוק היו יותר אגרסיביים ושירי הפופ והבלדות היו רכות ורגשיות יותר.
(Pretty Young Thing" בעלי צליל דומה לחומר של האלבום הקודם.
"Wanna Be Startin' Somethin'" מלווה ברקע בס וכלי הקשה והמנגינה המרכזית בשיר בהשראת מזמור אפריקני, נותנים לשיר ניחוח בינלאומי.
"The Girl Is Mine" מספר על שני חברים הרבים על ליבה של נערה וכוללים ראפ מדובר.
Thriller הופץ ב-30 בנובמבר 1982 ומכר, בשיאו, מיליון עותקים בשבוע ברחבי העולם.
האלבום הגיע למקום הראשון במצעד האלבומים של ארצות הברית, בילבורד 200, ושהה שם במשך 37 שבועות לא רצופים.
הוא שהה בעשירייה הראשונה במשך 80 שבועות מתוך 122 שבועות במצעד.
האלבום הוא אחד מתוך שלושה האלבומים היחידים ששהו במקום הראשון במשך שנה שלמה.
האלבום היה הראשון מתוך שלושה המוציא לאור שבעה סינגלים לעשירייה הראשונה במצעד הבילבורד הוט 100 והוא האלבום היחידי בארצות הברית שזכה בתואר "האלבום הנמכר ביותר" במשך שנתיים (1983 – 1984).
Thriller הגיע למכירות של 29 מולטי פלטינות בארצות הברית על פי ה-RIAA, ב-21 באוגוסט 2009.
האלבום מכר 3.8 מיליון עותקים בבריטניה, 7.5 מיליון עותקים ביפן ו-15 פלטינות באוסטרליה16.
האלבום עדיין פופולרי ומוכר בארצות הברית, לפי הערכות, 130,000 עותקים בשנה.
הוא אף הפך לאלבום הנמכר ביותר בבריטניה בשנת 1983.
נכון לשנת 2010, האלבום מוערך במכירות של בין 65 ל-110 מיליון עותקים ברחבי העולם.
ג'קסון שינה את הדרך בה תעשיית המוזיקה תיפקדה: כאמן וכישות כלכלית.
ברנקה טען שג'קסון השיג את התגמול הגדול ביותר בתעשייה עד אז, כ-2 דולר על כל אלבום שנמכר.
כתוצאה מכך שבר ג'קסון את שיא הרווחים ממכירות הדיסקים וממכירות הסרט המתעד את מאחורי הקלעים של הווידאו קליפ לשיר Thriller
ג'קסון הפך את המדיום של הוידאו קליפ לצורת אמנות ככלי קידום מכירות באמצעות קווי סיפור מורכבים, ריקודים, אפקטים מיוחדים והופעות אורח של אישים ידועים.
כאשר הווידאו קליפ לשיר Thriller, באורך 14 דקות הופץ, MTV שידרה אותו פעמיים בשעה כדי לענות על הביקוש.
הסרט הקצר סימן עלייה בהיקף הווידאו קליפים.
הפופולריות של הווידאו קליפ החזירה את האלבום למקום הראשון במצעד הבילבורד 200. חברת התקליטים סירבה להוציא את הווידאו קליפ השלישי מתוך האלבום מאחר שהייתה כבר מרוצה מהצלחת האלבום, אז ג'קסון שכנע את MTV לממן את הפרויקט.
סרטים קצרים כמו Thriller נותרו ברובם ייחודיים לג'קסון.
הכוריאוגרפיה של Thriller הפכה לחלק מתרבות הפופ העולמי, וזכתה לחיקויים רבים.
בזמן יציאת האלבום, גיל פריזן, נשיא A&M רקורדס, בזמנו, טען ש"כל התעשייה לוקחת חלק בהצלחה".
מגזין הטיים העריך שהצלחת Thriller העניקה לתעשיית המוזיקה את השנים הטובות שלה מאז 1978, עם הכנסות מוערכות של 4.1 מיליארד דולר.
האלבום דורג במקום 20 ברשימת "500 האלבומים הטובים ביותר בכל הזמנים" של מגזין הרולינג סטון בשנת 2003
ונכנס להיכל התהילה של גראמי בשנת 2008.
ב-30 בדצמבר 2009 פורסם כי הוידאו קליפ לשיר Thriller, זכה לשימור עולמי ונכנס לארכיון האמריקאי הלאומי לסרטים, קלטות ותוכניות טלוויזיה של ספריית הקונגרס בארצות הברית.
בכך היה לווידאו קליפ המוזיקלי הראשון בהיסטוריה שנבחר לשימור בארכיון הסרטים האמריקאי.
לפני הצלחת Thriller, רבים חשו שג'קסון נאבק להשיג זמן אוויר בערוץ MTV מאחר שהוא אפרו-אמריקני.
הצלחת האלבום גרמה לו לשבור את מחסומי הגזענות כאשר הופיע תכופות בערוץ ה-MTV.
עבור אמן אפרו-אמריקני בשנות השמונים, עד לאותה תקופה, ההצלחה של ג'קסון הייתה חסרת תקדים.
על פי הוושינגטון פוסט, Thriller סלל את הדרך לאמנים אפרו אמריקנים אחרים כמו פרינס.
כמו כן, השיר "The Girl Is Mine" נזקף לאהבה בין גזעית ברדיו.
Three הוא האלבום השלישי והעצמאי של להקת ניין דייז, שיצא בשנת 1998 בהפקה עצמאית.
האלבום הוקלט לאחר זכייתה של הלהקה בשתי תחרויות של תחנות רדיו (WBAB ו-WLIR), בהן הפרס זמן אולפן.
מכיוון שלא היו ללהקה מספיק שירים לאלבום, חלק מהשירים נכתבו במהלך השהייה באולפן, והוא מכיל 8 שירים.
האלבום נמכר בזמנו בהופעות הלהקה אך כיום לא ניתן לרכוש אותו וניתן להוריד את שירי האלבום בהורדה חוקית ממספר אתרים בחינם.
Three Cheers for Sweet Revenge (לעיתים קרובות מקוצר ל- Three Cheers או ל-Revenge; בעברית: שלוש קריאות הידד לנקמה מתוקה) הוא אלבום האולפן השני של להקת הרוק האמריקאית My Chemical Romance.
האלבום יצא לאור ב-8 ביוני 2004 על ידי חברת התקליטים רפרייז רקורדס.
אלבום זה של הלהקה התאפיין בצליל נקי יותר ביחס לקודמו, אלבום הבכורה I Brought You My Bullets, You Brought Me Your Love.
היה זה אלבומה הראשון של הלהקה בו הגיטריסט פרנק איירו מנגן בכל הרצועות, וכן גם אלבומו האחרון של המתופף מאט פליסייר, שלימים יוחלף בבוב בראייר.
האלבום זכה להצלחה הן מבחינת הלהקה והן מבחינת חברת התקליטים.
הוא הגיע למעמד פלטינה פחות משנה לאחר יציאתו,
כאשר נמכר במעל לשלושה מיליון עותקים בארצות הברית.
האלבום Three Cheers for Sweet Revenge נמנה עם ז'אנר הרוק האלטרנטיבי, האימו, הפופ-פאנק, הפוסט-הארדקור, והפאנק רוק (Punk rock).
בעוד קודמו, I Brought You My Bullets, You Brought Me Your Love היה ל"יצירה נחושה במיוחד בז'אנר הנפתל הזה של להקות שמרכיבות יחדיו אלמנטים של אימו, הארדקור ואף מטאל", Three Cheers for Sweet Revenge "גם הראה את כישורי הכתיבה שלהם וגם העניק להם תשומת לב שמאוד מגיעה להם".
בהתרחקותו מ"חלקי הסקרימו" ומ"המבנים המסובכים יותר" של האלבום הראשון שלהם, לטובת צליל ש"עובר את הגבול שבין פופ-פאנק לבין חד, תיאטרלי ואימואי", תוך שהוא "מושפע מאוד מהארדקור פאנק", האלבום הושווה בדרכים שונות ללהקות כמו מיספיטס, AFI ות'רסדיי .
סולן הלהקה ג'רארד ויי אמר על הסינגל הראשון מתוך האלבום, "I'm Not Okay (I Promise)" כי הוא "שיר פופ העוסק בעזרה עצמית".
בנוסף, הוא תואר כ"יצירת אימו-פופ גועשת עם הוק קליט עד כדי גיחוך, כפי שהוא היה מגוחך".
וכ"המנון מרגש לצעירים ולמדוכאים", על ידי AllMusic ורולינג סטון, בהתאמה.
בהמשך היה הסינגל מועמד לפרס בקטגוריית הסינגל הטוב ביותר, ואף הגיע למקום ה-86 במצעד הבילבורד הוט 100 בארצות הברית.
השיר הפותח של האלבום "Helena", שגם יצא לאור כסינגל, תואר כ"גולת הכותרת של האלבום ולהיט אדיר".
ג'רארד אמר כי השיר "עיצב את הנושא שהאלבום עוסק בו" ו"חשף את הצד האפל שלהם" בהשוואה לסינגל הראשון.
מילות השיר מתארות אבל על מות סבתם של ג'רארד ומייקי, אלנה לי ראש, והוא היה השיר הראשון של הלהקה שנכנס ל-40 המובילים במצעד הבילבורד הוט 100.
לדברי ויי, ניתן לפרש את האלבום כ"סיפור אימה פסאודו-קונספטואלי".
ג'וני לופטוס מ-AllMusic כתב כי "בסיוע גדול ההפקה הווארד בנסון, הם שינו את ההפרזות הטירוניות הקלות של I Brought You My Bullets You Brought Me Your Love, וכתוצאה מכך הביאו מוצר מספק ודי נחוש".
אנדי גרינוולד ממגזין בלנדר הזכיר את שילובו של ויי את צדדי חייו בשירי האלבום, וציין כי "היבבה גומעת-האוויר והמשתנקת שלו הופכת שירים קצביים כמו 'I'm Not Okay (I Promise)' לחוג שירה".
איאן מאת'רס ממגזין סטיילוס חש כי האלבום מכיל "שנים עשר שירים קרוב למושלמים ואינטרלוד, באורך שלושים ותשע דקות" וכי "גם כשהוא מרפה, [זה] לא מרפה", בעוד קירק מילר מרולינג סטון תיאר אותו כ"כיף חיים".
מאתר IGN, היה מסויג יותר בשבחיו, וכינה את Three Cheers for Sweet Revenge "אלבום טוב" שבכל זאת "לא מתקרב להיות מגוון או נועד כפי שיכול היה להיות".
רוברט כריסטגאו מווילג' ווייס הכניק לאלבום דירוג "כישלון" (dud).
ארגון מדינה רשימהשנה מיקוםמקורRock Sound הממלכה המאוחדת 50 האלבומים המובילים של השנה 2004 5Spinארצות הברית 40 האלבומים הטובים ביותר לשנת 2004 34 הממלכה המאוחדת אלבומי השנה 3Metal Hammer הממלכה המאוחדתהאלבומים של 2004 7
NME כללה את האלבום ברשימת "20 אלבומי האימו שעמדו בנחישות במבחן הזמן".
האלבום דורג במקום ה-260 ברשימת "300 האלבומים הטובים ביותר של 30 השנים האחרונות (1985–2014)" של מגזין Spin.
מגזין Rock Sound כתב כי האלבום הוא "יצירה מגדירת-תקופה", שפגע "בעצב הן מוזיקלית והן רגשית אצל מיליונים ברחבי העולם".
נכון לדצמבר 2017, Three Cheers for Sweet Revenge מכר מעל לשלושה מיליון עותקים בארצות הברית והגיע למעמד פלטינה משולשת על ידי ה-RIAA.
נכון לפברואר 2006, האלבום מכר מעל ל-1.35 מיליון עותקים בארצות הברית ו-3 מיליון עותקים בסך הכול.
כמו כן, הוא הגיע למעמד פלטינה בקנדה ובבריטניה, ולמעמד זהב באירלנד, בצ'ילה ובארגנטינה.
כל הרצועות נכתבו על ידי My Chemical Romance.
מהדורה חיה מתוך הופעה בפסטיבל Summer Sonic 2004 בטוקיו, יפן ב-8 באוגוסט 2004.
מקוםתאריםמכירותאוסטרליה (ARIA)זהב35,000^אירלנד (IRMA)זהב7,500^ארצות הברית (RIAA)פלטינה 3×3,000,000הממלכה המאוחדת (BPI)פלטינה300,000^מקסיקו (AMPROFON)זהב50,000^ניו זילנד (RMNZ)זהב7,500^צ'ילהזהב7,500קנדה (Music Canada)פלטינה100,000^^ משלוחים בלבד מכירות + הזרמת מדיה בלבד
+תאריכי יציאות לאור ופורמטים עבור Three Cheers for Sweet Revengeאזורתאריך יציאהפורמטחברת תקליטיםאוסטרליה11 באפריל 2005CDרפרייזיפן22 ביולי 200426 בינואר 2005CD + DVD24 ביוני 2009CDהממלכה המאוחדת3 בספטמבר 2004ארצות הברית8 ביוני 200416 בדצמבר 2008LP
Through the Wire הוא סינגל של אמן ההיפ הופ האמריקאי, קניה וסט.
הסינגל יצא בשנת 2002 בתור הסינגל הראשון מאלבום הבכורה של וסט, The College Dropout.
הסינגל הגיע בשיאו למקום ה-15 במצעד הבילבורד הוט 100, והוא נחשב ל"סינגל הפריצה" של וסט.
פזמון השיר מכיל סימפול משירה של הזמרת צ'קה קאן, "Through the Fire", והוא קיבל ביקורות חיוביות מרוב ממבקרי המוזיקה.
לאחר תאונת דרכים שעבר וסט באוקטובר 2002, בה התרסקה הלסת של וסט, הקליט הזמר את "Through the Wire" (בתרגום לעברית: "מבעד לחוט"), בעוד לסתו סגורה בחוטים.
השיר הועמד לפרס גראמי בשנת 2005 בקטגוריית "ביצוע הראפ הטוב ביותר ליחיד", ונוצח על ידי שירו של ג'יי-זי, "99 Problems".
הקליפ מומן על ידי וסט, שהגה רעיון מפרסומת של אדידס.
הוא זכה בפרס "קליפ השנה" ב-2004, בפרסי ההיפ הופ של מגזין "המקור" (The Source).
Thriller (בעברית: מותחן) הוא הסינגל השביעי והאחרון מתוך האלבום Thriller של הזמר והיוצר מייקל ג'קסון, אשר יצא ב-23 בינואר 1984.
השיר הפך לסינגל שביעי שמגיע לעשרת הגדולים במצעד הבילבורד האמריקאי, מתוך תשעת השירים באלבום.
הוא הגיע למקום ראשון בצרפת, בלגיה וספרד ולפסגת מצעדים נוספים ברחבי העולם.
השיר לווה בווידאו קליפ מושקע ויקר באורך 14 דקות, אשר זכה לפופולריות רבה וביקורות מצוינות.
השיר זכה בשני פרסי גראמי והווידאו קליפ זכה בשלושה פרסי MTV.
השיר נכתב על ידי רוד טמפרטון והופק על ידי קווינסי ג'ונס.
בתחילה הוא אמור היה להיקרא Starlight או Starlight Love, אך שונה לבסוף ל-Thriller.
כאשר טמפרטון כתב את השיר הוא רצה שבסוף השיר יהיה קטע דיבור.
לשם כך הביא את וינסנט פרייס.
הווידאו-קליפ בוים על ידי ג'ון לנדיס וצולם באתרים שונים בניו יורק ובלוס אנג'לס.
לנדס טען שתקציב הפקת הווידאו-קליפ עמד על חצי מיליון דולר, למרות הערכות המדברות על תקציב שבין שמונה מאות אלף, למיליון דולר.
אורך הווידאו קליפ 14 דקות והוא הוצג בערוץ MTV בצורה אינטנסיבית.
במקביל להוצאתו, שוחרר סרט תיעודי באורך 45 דקות המציג את מאחורי הקלעים של הפקת הווידאו קליפ.
ערוץ MTV שילם 250 אלף דולר לזכויות הבלעדיות של הסרט התיעודי, רשת "שואוטיים" שילמה 300 אלף דולר עבור זכויות השידור, ורשת וסטרון וידאו שילמה 500 אלף דולר עבור שיווק הקלטות והשתתפות ברווחים.
הווידאו קליפ צולם באווירת שנות החמישים.
הוא פותח עם אדם בשם מייקל.
מייקל וחברתו יוצאים לדייט והולכים לכיוון היער ומייקל מציע לה נישואים.
היא נענית להצעתו והוא עונד לה טבעת.
מייקל מזהיר את ארוסתו כי הוא שונה מאחרים.
היא מבולבלת ומתחיל להתגלות ירח מלא מבין העננים.
מייקל מתחיל להתעוות ולהשתנות בייסורים לאיש זאב.
היא בורחת בבהלה אך הוא משיג אותה מפיל אותה על האדמה ומסתער עליה.
הסצנה נקטעת ועוברת לסרט באולם קולנוע שם צופים מייקל וחברתו בסרט הנקרא "מותחן".
מייקל נראה נהנה מהסרט אם כי חברתו עוזבת מפוחדת את אולם הקולנוע ומייקל בעקבותיה.
היא טוענת שהיא לא מפחדת והוא לא מאמין לה.
הזוג מתחיל ללכת בדרך מעורפלת וחולפים על בית קברות, כאשר מתים יוצאים מקבריהם כזומבים ומתקדמים לעבריהם.
הזומבים מקיפים את מייקל וחברתו כשלפתע מייקל גם הופך לזומבי בעצמו.
חבורת הזומבים מבצעים קטע ריקוד ושרים את השיר.
חברתו של מייקל בורחת בצרחות ותופסת מחסה בבית נטוש.
מייקל וחבורת הזומבים מוצאים את הבית פורצים אותו ומתחילים בחיפוש אחר הבחורה.
הם מוצאים אותה ומייקל שולח את ידו לעברה וכשמצליח לגעת בה היא צורחת בבהלה ומייקל לא מבין מה קרה, מתברר לה שהכל היה חלום.
היא נרגעת ומייקל מציע להחזיר אותה הביתה.
כאשר הם הולכים, מייקל מביט למצלמה ומציג עיניים צהובות של אדם הזאב, ונשמע ברקע קול צחוק לעגני ומפחיד.
הווידאו קליפ מלווה כולו בערפל ואווירת סרט אימה עם חריקות דלתות ומוזיקת רפאים.
הווידאו קליפ היה מועמד לשישה פרסי קליפים של MTV וזכה בשלושה.
ב-2001 דורג הווידאו קליפ במקום הראשון ברשימת 100 הווידאו קליפים של ערוץ VH1.
ב-1999 דירגה MTV את הווידאו קליפ כטוב ביותר שנעשה אי פעם.
ב-2011 צוין הווידאו קליפ כאחד מ-30 הווידאו קליפים הטובים בכל הזמנים על ידי מגזין טיים.
לאחר מותו של ג'קסון ב-2009, חזר השיר למצעדי העולם:
Three of a Perfect Pair (שלושה מזוג מושלם) הוא האלבום העשירי של קינג קרימזון שיצא ב-1984. זהו האלבום האחרון בהרכב הזה של הלהקה (רוברט פריפ, אדריאן בלו, טוני לוין וביל ברופורד).
בתקליט הויניל, יש שני צדדים וקראו להם הצד הימני והצד השמאלי ב-2001, יצאו רצועות בונוס שנקראו הצד האחר.
באלבום נמצא החלק השלישי של היצירה, Larks' Tongues in Aspic החלקים הראשונים נמצאים באלבום בעל אותו השם.
האלבום כולל להיטים כמו שיר הנושא ו-Sleepless.
אלבום זה נכשל מבחינה מסחרית ונחשב לאחד מהאלבומים החלשים של הלהקה.
מעריצים רבים חשבו שבגלל אלבום זה, קינג קרימזון כבר לא הלהקה אשר הייתה בעבר.
לבסוף הלהקה התפרקה שנית, והתאחדה מחדש בשנות ה-90 בשנים אלו קינג קרימזון חזרו אל צלילם המוכר וכך חזרו המעריצים ופופולריות הלהקה עלתה שוב.
טוני לוין - סטיק, סינתיסייזר, שירה מלווה
ביל ברופרד - תופים (אקוסטיים ואלקטרוניים)
Thrak הוא האלבום האחד-עשר של קינג קרימזון.
המיני אלבום Vroom, כלל כמה שירים מהאלבום לפני צאתו של התקליט.
האלבום הוקלט בהרכב של "דאבל טריו" של הלהקה.
זהו האלבום הראשון בו השתתפו פאט מאסטלוטו וטריי גאן.
זהו האלבום האחרון שבו השתתפו ביל ברופורד וטוני לוין.
טריי גאן - סטיק, שירה מלווה
Three הוא אלבום האולפן השלישי של להקת הבנות הבריטית שוגאבייבז.
האלבום יצא לאור ב-27 באוקטובר 2003 על ידי חברת התקליטים איילנד רקורדס.
הסינגל הראשון, "Hole in the Head", יצא ב-13 באוקטובר 2003, הסינגל זכה להצלחה והגיע למצעדים רבים ברחבי העולם, ולמקום הראשון במצעד הסינגלים הבריטי ובמצעד הסינגלים הדני.
סינגל זה היה הסינגל הראשון של הלהקה שנכנס למצעד הבילבורד הוט 100.
הסינגל השני, "Too Lost in You", יצא ב-15 בדצמבר 2003. גם סינגל זה נכנס למצעדים ברחבי העולם, אך הפעם מיקומי השיא שלו במצעדים היו נמוכים יותר, כאשר המיקום הגבוה ביותר היה 7.
"In the Middle", יצא בתור הסינגל השלישי מתוך האלבום ב-22 במרץ 2004. הסינגל הרביעי, "Caught in a Moment", יצא ב-23 באוגוסט 2004.
השיר הוא בלדת רוק קל.
בשיר, ריף הגיטרה על ידי מייק ראת'רפורד הוא הקטע הדומיננטי בשיר.
ראת'רפורד גם כתב את מילות השיר.
הסינגל האמריקאי כלל את הקטע האינסטרומנטלי, "Do the Neurotic" כ-בי-סייד, והסינגל הבריטי כלל את הבי-סייד "I'd Rather Be You".
גרסת ה-CD של Invisible Touch מציינת כי אורך השיר הוא 4:41, אך זו טעות והאורך האמיתי הוא 3:50.
גם בהופעות אלו הצליל השתנה לנמוך יותר כדי להעמיק את קולו של המתופף והסולן, פיל קולינס.
במהלך הפתיחה וממש לפני תום ההופעות החיות, קולינס השתמש בקריאה ובתגובה עם הקהל באמצעות שפה שטותית (במכוון).
הוידאו קליפ לשיר היה בעצם נראה כשהלהקה עושה בדיקת סאונד.
כמו כן, הקליפ נכלל במארז ה-DVD אשר מראה את 33 הווידאו קליפים של הלהקה, The Video Show.
ThrustSSC (נקראת גם Thrust supersonic car, בתרגום חופשי: "מכונית הדחף העל-קולית") היא המכונית הראשונה בעולם ששברה באופן רשמי את מחסום הקול: ב-15 באוקטובר 1997 הגיעה למהירות של כ-1,228 קמ"ש.
מכונית זו מונעת על ידי שני מנועי סילון תעופתיים שהוצמדו לצדדיה, ולא על ידי מנוע בעירה פנימית.
אנדי גרין, איש קבע של חיל האוויר המלכותי, נהג במכונית ב-15 באוקטובר 1997 בשטח מדברי בנבדה שבארצות הברית.
לגוף המכונית חוברו 2 מנועי סילון תוצרת רולס-רויס, אותם מנועים שנמצאים בגרסה הבריטית של המטוס F-4 פנטום.
המכונית באורך 16.5 מטרים, רוחב של 3.7 מטרים ומשקל של 10.5 טונות.
הדחף הנקי של מנועי הסילון הוא 223 קילו-ניוטון וצריכת הדלק היא כ-18 ליטרים של דלק לשנייה.
אם ממירים את תצרוכת הדלק הזאת למושגים של רכב רגיל, מדובר על כ-55 ליטרים לקילומטר.
לצורך השוואה, משאית קאמאז משנת 1989 צורכה כ-50.28 ליטרים ל-100 קילומטרים.
התאחדות הרכב העולמית הכירה בשיא החדש בהודעה שפרסמה ב-11 בנובמבר 1997. בהודעה פורסם ש"זוהי הפעם הראשונה בהיסטוריה שרכב שנע על הקרקע עבר את מהירות הקול".
כמו כן, פורסם בהודעה שמהירות המכונית לאחר נסיעה של המייל הראשון שלה עמד של 1,227.986 קמ"ש, ומהירות המכונית לאחר נסיעה של הקילומטר הראשון שלה עמד על 1,223.657 קמ"ש.
הניסיון לשבור את שיא המהירות בכלי רכב שנע על הקרקע, נקבע דווקא ל-15 באוקטובר 1997 כמחווה לצ'אק ייגר, ששבר את מחסום הקול חצי מאה ויום אחד לפני כן.
המכונית למעשה שברה את שיא המהירות האישי שלה, שיא שהשיגה במספר נסיעות מבחן שנערכו בסתיו 1996 ובאביב 1997 בשטח מדברי במחוז מעאן שבירדן.
המכונית מוצגת במוזיאון בקובנטרי שבאנגליה שבו קיים גם סימולטור שלה לקהל המבקרים.
Thrilla in Manila (המותחן במנילה) הוא שמו של קרב האגרוף במשקל כבד בין שני האלופים הבלתי מעורערים מוחמד עלי וג'ו פרייז'ר.
הקרב נערך סמוך למנילה בירתה של הפיליפינים ב-1 באוקטובר 1975. והסתיים בניצחונו של עלי לאחר קרב אפי.
הסלוגן "Thrilla in Manila" ליווה את הפרסומים והקדימונים לקרב.
קרב זה היה הקרב השלישי בין שני המתאגרפים הללו.
הקרב נחשב ומדורג כאחד הקרבות הגדולים ביותר בהיסטוריה של האגרוף ובפרסומים רבים כגדול ביותר.
הקרב במנילה היה השלישי והאחרון בין עלי לפרייזר.
עלי היה אלוף העולם הבלתי מעורער כבר ב-1964 והחזיק בתוארו עד 1967 בשנה זאת נשללו תאריו עקב סירובו להתגייס לצבא האמריקני בשל מלחמת וייטנאם.
ג'ו פרייז'ר הוכתר כאלוף, ב-1970 לאחר שגבר על מספר יריבים, אך לא נחשב כאלוף ראוי, עד שהתמודד נגד עלי.
פרייזר סייע לעלי לחזור לזירת האגרוף, כשהוא תומך בו פומבית, ואף נפגש עם בכירים בממשל בעניינו.
ב-1970 הוחזר רישיון האגרוף לעלי, בצו בית המשפט.
והשניים נערכו ל"קרב המאה" שנערך במדיסון סקוויר גארדן ב-8 במרץ 1971.
במהלך ההכנות והראיונות לקראת הקרב, עלב עלי בפרייזר, בכינויים שונים, כשהבולט שבהם, בוגד ו"הדוד תום" (כינוי לשחום עור המשתף פעולה עם הלבנים) דברים אלה גרמו לאיבה עמוקה בין השניים.
בקרב עצמו גבר פרייזר על עלי שאף הופל לקרשים במהלכו.
זה היה הפסדו הראשון של מוחמד עלי כמקצוען.
בקרב החוזר ניצח עלי, בהחלטת שיפוט מעוררת מחלוקת.
היריבות האישית בין המתאגרפים הגיעה לשיא לפני הקרב במנילה, כשעלי התראיין וסנט שהוא הולך להכניס ל"גורילה במנילה".
למיקום הקרב, נשקלו מספר חלופות, ולבסוף נבחרה הצעתו של נשיא הפיליפינים פרדיננד מרקוס.
הקרב נקבע לשעה 10:30 שעון מקומי, כדי להתאים לשעות הפריים טיים בארצות הברית, שעת צהריים חמה.
האולם לא היה ממוזג והזירה הגיעה ל-43 מעלות צלזיוס.
עלי היה מהיר מיריבו, סגנונו טקטי, וקופצני בזירה, בנוסף היה גבוה יותר, זרועותיו ארוכות יותר.
לפרייזר הייתה מכת הוק שמאלית אימתנית, והוא היה מתקרב ומתקרב ליריביו כשהוא סופג חבטות רבות, וממתין כדי לתת את המכה האחת שתכריע.
הוא עבד בעיקר על הגוף, אגרופים לחזה ולבטן בגישה הוותיקה שאם הגוף גמור, הראש יצעד בעקבותיו.
הקרב נקבע לחמישה עשר סיבובים.
בחמישה הראשונים שלט עלי והיה דומיננטי יותר, בחמישה הבאים שלט פרייזר.
בסיבובים האחרונים שני המתאבקים היו תשושים והתקשו לסיים את הקרב במהלך הסיבוב ה-12 אחת ממכותיו של עלי פגעה בעינו הימנית של פרייזר, עינו התנפחה והוא התקשה לראות בה.
פרייזר לא ראה מאומה בעינו השמאלית (הדבר לא היה ידוע בעולם האגרוף) מפציעה שספג בנערותו.
ולמעשה נלחם שני סיבובים כשהוא כמעט נטול ראייה.
מאמנו של פרייזר אדי פאץ' חשש לבריאותו, ולאחר שמגן השיניים של פרייזר עף מפיו כתוצאה ממכה של עלי.
החליט לעצור את הקרב בסיבוב ה-14 למורת רוחו של חניכו.
ועלי ניצח, מרוב תשישות התקשה לחגוג ולקבל את הפרס.
לאחר הקרב אמר עלי כי זה היה הקרב הקשה ביותר שלו ואגרוף לפה אגרוף לשם וזהות המנצח הייתה שונה.
פרייזר כתב בספרו כי הערעור הגדול על עלי היה שאינו יודע לספוג מכות ובקרב זה הוא הוכיח שעלי יודע לספוג היטב.
פרייזר נלחם פעם נוספת שנה לאחר מכן, ופרש.
עלי הגן על תוארו 10 פעמים נוספות עד שנוצח ב-1978.
Threefish הוא צופן בלוקים בר התאמה (tweakable block cipher) שפותח ב-2008 כחלק מפונקציית הגיבוב Skein שהוצעה לתחרות הגיבוב של NIST.
הצופן מגיע בשלוש גרסאות לפי גודל בלוק; 256, 512 או 1024 סיביות ואורכו של מפתח ההצפנה כאורך הבלוק.
הוא כולל tweak שהוא מעין וקטור אתחול בגודל 128 סיביות.
ליבת צופן Threefish הנקראת MIX, בנויה בסגנון ARX המורכבת משלוש פעולות בסיסיות, חיבור מודולו , XOR והזזה מעגלית בהיסטים קבועים.
הקונספט הוא פעולות פשוטות עם יותר סבבים, בניגוד לצפנים אחרים בהם הפעולות מורכבות יותר אך עם פחות סבבים.
כל הפעולות הן על מילים בגודל 64 סיביות.
כאשר בצופן Threefish-256 ו-Threefish-512 הליבה מופעלת 72 פעמים בתשעה סבבים (שמונה פעמים לסבב) ואילו ב-Threefhish-1024 הליבה מופעלת 80 פעם בעשרה סבבים.
בכל סבב מופעלת הפונקציה MIX שמונה פעמים, בנוסף מבוצעת תמורה של כל מילות הזיכרון הפנימי על ידי הזזה מעגלית לפי היסטים קבועים להשגת אפקט פיזור גבוה וכן אחת לארבעה סבבים מוסיפים חלק מהמפתח.
בשל פשטותו הרבה הצופן מהיר מאוד ויכול להגיע לקצב של 6.5 cpb (על מחשב 64 ביט).
כל פעולות הצופן הן על מילים בגודל 64 סיביות המייצגות מספרים שלמים חיוביים (לא מסומנים) בטווח .
אם הקלט הוא מערך בתים יש להמירו למילים בגודל 64 סיביות בשיטת סדר בתים קטן (להלן).
דהיינו הבית הפחות משמעותי מאוחסן בכתובת הראשונה בזיכרון.
פונקציית ההצפנה מקבלת את הארגומנטים הבאים:
מפתח הצפנה סודי המסופק על ידי המשתמש שהוא מחרוזת באורך מילים כאשר .
ערך ייחודי שנקרא Tweak באורך 16 בתים.
טקסט גלוי באורך זהה למפתח.
את מפתח ההצפנה הסודי וה-tweak מאריכים תחילה במילה נוספת שנקראת זוגיות (parity) שהיא תוצאת XOR של כל מילות המפתח וה-tweak בהתאמה ומחלקים לתת-מפתחות עבור כל הסבבים.
כל תת-מפתח הוא שילוב של כל מילות המפתח המורחב למעט אחת, שתים מתוך שלוש מילות tweak ומספר סידורי של תת-המפתח (כמתואר בתרשים הכנת המפתח).
כל תהליך הכנת המפתח ניתן לביצוע במספר מחזורי שעון מועט.
עובדה קריטית אם הצופן אמור להיות חלק מפונקציית גיבוב.
כאשר מגבבים כמות גדולה של בלוקים, כל בלוק צריך להיות מוצפן בנפרד (עם מפתח שונה), על כן תהליך הכנה ארוך עבור כל הצפנה אינו יעיל.
המפתח מיוצג כמערך מילים: באורך ומילה נוספת לזוגיות, ה-tweak מוצג כשתי מילים: ומילה נוספת לזוגיות וטקסט המקור הוא מערך המילים .
מספר הסבבים הוא פונקציה של גודל הבלוק כמוצג בטבלה.
הפונקציה להוספת המפתח מקבלת מערך של תת-מפתחות, כל אחד בגודל מילים.
את המילים המתאימות לסבב מסמנים .
השילוב נעשה באופן הבא; יהי מערך עזר של תוצאת הביניים, הביטוי הוא המילה ה- לאחר סבבים.
תחילה טוענים את הבתים של המסר כך:
לאחר מכן מבוצעים סבבים כשבכל אחד מהם מוסיפים תת-מפתח רק אם (אחת לארבעה סבבים) לסיכום:
את הערבוב MIX והתמורה (בטבלה הבאה) מבצעים לסירוגין כדלהלן:
והטקסט המוצפן מתקבל על ידי:
להלן טבלת התמורות המייצגת את הסידור מחדש של מילות הקלט לפי גודל הצופן.
לדוגמה במקרה של Threefish-256 ישנן ארבע מילים ולכן התמורות הן לפי השורה הראשונה, לכן פירושו שהמילה הראשונה מהסבב הרביעי תהיה שלישית בסבב החמישי.
הפונקציה מקבלת שתי מילות קלט ומייצרת שתי מילות פלט לפי הנוסחה הבאה:
הסימן מייצג אופרטור הזזה מעגלית לשמאל.
הקבועים הם לפי טבלת ההיסטים הבאה.
חלק מהקבועים שונו בגרסה 2 של הצופן.
כלומר מילת מפתח נוספת שהיא XOR של כל מילות המפתח וכן מילה נוספת שהיא XOR של שתי המילים של ה-tweak.
הקבוע מבטיח שהמפתח המורחב לא יהיה כולו או כמעט כולו אפס.
הקבוע הזה נוצר על ידי הצפנה של המספר "240" עם צופן AES כאשר המפתח כולו אפס.
כל פעולות החיבור הן מודולו .
הפענוח מתבצע בדרך ההפוכה, עם תת-מפתחות בסדר הפוך, תמורה הופכית ופונקציית MIX הפוכה.
יש לציין שאם הצופן מהווה חלק מפונקציית גיבוב אין צורך בפונקציית פענוח כלל.
הקוד הבא מתאר הצפנה ופענוח עם Threefish-512. פונקציית הכנת המפתח מקבלת מערך באורך 9 מילים ו-tweak באורך 3 מילים ומוסיפה את מילות הזוגיות (parity).
תחילה מציבים את המפתח הסודי של המשתמש ב-8 הכניסות הראשונות של המערך ואת שתי מילות ה-tweak בשתי הכניסות הראשונות של ומבצעים כדלהלן.
פונקציית ההצפנה מקבלת מערך באורך 8 מילים, tweak המסומן ב- באורך 3 מילים ומפתח סודי באורך 9 מילים ומחזירה מערך באורך 8 מילים.
הקוד הבא לקוח מקוד היישום שהומלץ לתקן על ידי המפתחים ממנו הוסרו קטעי קוד לא חשובים למען הפשטות.